《水调歌头》
清代·袁绶

敞屐视簪韨，雅尚慕樵渔。百年驹过隙耳，莫被利名拘。

家有园林如画，室有琴书乐志，花竹绕吾庐。此景若轻负，猿鹤笑人愚。

况平生，思反哺，效慈乌。愿储升斗微禄，相与赋归与。

花下板◇奉母，窗下蒲编教子，荆树茂庭除。佳日介眉寿，醉共捧屠苏。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。